Ir-Regolament tal-Kummissjoni (KE) Nru 1686/2003
tal-25 ta' Settembru 2003
li jemenda l-Annessi li jinsabu mar-Regolament tal-Kunsill (KE) Nru 2501/2001 li japplika skema ta' preferenzi ġeneralizzati ta' tariffa għall-perjodu mill-1 ta' Jannar 2002 sal-31 Diċembru 2004
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2501/2001 ta' l-10 ta' Diċembru 2001 li japplika skema ta' preferenzi ġeneralizzati ta' tariffa għall-perjodu mill-1 ta' Jannar 2002 sal-31 ta' Diċembru 2004 [1] kif l-aħħar emendat bir-Reolament (KE) Nru 814/2003 [2], u b'mod partikolari l-Artikolu 35 tiegħu,
Billi:
(1) L-Artikolu 35 tar-Regolament (KE) Nru 2501/2001 jippreskrivi l-proċedura għall-aġġornar ta' l-Annessi li jinsabu mar-Regolament biex jingħata kont ta' l-emendi għan-Nomenklatura Magħquda jew bidliet fl-istatus internazzjonali jew klassifikazzjoni ta' pajjiżi jew territorji.
(2) Ir-regolament tal-Kummissjoni (KE) Nru 1779/2002 tal-4 ta' Ottubru 2002 dwar in-nomenklatura ta' pajjiżi u territorji ta' l-istatistika tal-kummerċ estern tal-Komunità u statistika ta' kummerċ bejn l-Istati Membri [3] jinkludi data li teffettwa l-lista li tinsab fl-Anness I li jinsab mar-Regolament (KE) Nru 2501/2001. Ir-Regolament tal-Kummissjoni (KE) Nru 1832/2002 ta' l-1 ta' Awissu 2002 li jemenda l-Anness I li jinsab mar-Regolament tal-Kunsill (KEE) Nru 2658/87 dwar it-tariffa u n-nomenklatura statistika u dwar it-Tariffa Doganali Komuni [4] inkluża data li taffettwa l-lista fl-Anness IV li jinsab mar-Regolament (KE) Nru 2501/2001. Dawn ir-Regolamenti daħlu fis-seħħ fl-1 ta' Jannar 2003.
(3) Il-listi fl-Annessi I u IV li jinsabu mar-Regolament (KE) Nru 2501/2001 għandhom għalhekk jiġu hekk emendati b'effett mill-1 ta' Jannar 2003.
(4) Il-miżuri li hemm provvediment dwarhom f'dan ir-regolament huma konformi mal-opinjoni tal-Kumitat tal-Preferenzi Ġeneralizzati,
ADOTTAT DAN IR-REGOLAMENT:
Artikolu 1
L-Annessi I u IV li jinsabu mar-Regolament (KE) Nru 2501/2001 huma emendati skond l-anness li jinsab ma' dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Huwa għandu tgħodd mill-1 ta' Jannar 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-25 ta' Settembru 2003.